ইন্ডিয়া টুডে’তে আজ শনিবার প্রকাশিত খবর সুত্রে পুলিশ জানিয়েছে, অমৃতের বক্তব্য তার এক মৌলবী বন্ধুর দেখাদেখি সেও ‘অদৃশ্য শক্তির’ সঙ্গে কথা বলা শুরু করে। তাদের নির্দেশ মেনেই সব কাজ করেছে সে। প্রথমে শিশুটিকে কাঁদানোর জন্য তার গায়ে জল ঢেলে দেয় অমৃত। পরে তার এক কান কেটে ফেলে। শিশুটির কান্নার শব্দে পরিবারের বাকি লোকদের ঘুম ভেঙে যায়। ততক্ষণে রক্তাক্ত অবস্থায় শিশুটি গোঙাতে শুরু করেছে। স্বামীকে এই ভয়ানক কাজ করতে দেখে মেয়েকে বাঁচাতে ছুটে আসেন অমৃতের স্ত্রী। কিন্তু তাকে ও বাকি ছেলেমেয়েদের মারধর করে ছাদের ঘরে বন্ধ করে দেয় অমৃত। ফের নেমে এসে শিশুটির অন্য কানটিও কেটে ফেলে। চিৎকার ও কান্নাকাটির শব্দে ততক্ষণে প্রতিবেশীরা ছুটে আসেন । খবর পেয়ে ঘটনাস্থলে পৌঁছেছে পুলিশও।